
Изх. № ..............................

ДО 

ОБЩИНСКИ СЪВЕТ-АРДИНО 

П Р Е Д Л О Ж Е Н И Е

от инж. Изет Изет Шабан- Кмет на община Ардино, област Кърджали

Относно: Приемане на решение за осигуряване на финансиране в размер на 4 149,96 евро за компенсационно залесяване на засегнати поземлени имоти с идентификатор 02991.5.221 с площ 2 881 кв.м и с идентификатор 02991.5.222 с площ 1 535 кв.м за изграждане на общински обект от първостепенно значение  „Местен път от землището на село Башево до Средновековна крепост в местността „Асара“ за промяна на предназначението на поземлени имоти в горски територии – частна държавна собственост с обща площ 4 416 кв.м в землището на с. Башево, община Ардино.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Ардино, Област Кърджали в съответствие с чл.3, ал.2 и ал.3 от Закона за културното наследство за осигуряване на достъп до Средновековна крепост в местността „Асара“, с. Башево, община Ардино изпълни процедура по чл.73, ал.5 от Закона за горите за промяна на предназначението на поземлени имоти в горска територия – държавна собственост с площ 4 416 кв.м за изграждане на общински обект от първостепенно значение „Местен път от землището на село Башево до Средновековна крепост в местността „Асара“, община Ардино“.

С писмо с изх. № 07-665/10.12.2025 г. на министъра на земеделието и храните, се удостоверява, че са изпълнени условията на чл.73, ал.5 от Закона за горите.

С последващо писмо с рег. № РД06-07051/19.12.2025 г. от Регионална дирекция по горите – Кърджали след представен протокол от комисия, назначена от директора на РДГ, площта за компенсационно залесяване е 4 416 кв.м, възлизаща на 4 149,96 евро.
В тази връзка предлагам Общински съвет – Ардино да вземе следното:

Р Е Ш Е Н И Е :

1. На основание чл. 21, ал.1, т.6 и т.8 и чл.27, ал.4 и ал.5 от ЗМСМА, чл.8 от Закона за общинската собственост, чл.54 от закона за държавната собственост, във връзка с чл.73, ал.5 от Закона за горите, Общински съвет – Ардино дава съгласие за осигуряване на 4 149,96 евро за компенсационно залесяване на засегнати поземлени имоти с идентификатор 02991.5.221 с площ 2 881 кв.м и с идентификатор 02991.5.222 с площ 1 535 кв.м за изграждане на общински обект от първостепенно значение  „Местен път от землището на село Башево до Средновековна крепост в местността „Асара“ за промяна на предназначението на поземлени имоти в горски територии – частна държавна собственост с обща площ 4 416 кв.м в землището на с. Башево, община Ардино.

2. Възлага на кмета на Община Ардино да организира и изпълни последващите процедури по изискванията на законовата и подзаконовата уредба.

